Mongolia

**Mongolia** (boros Inggeris: disebut /mɒŋˈɡoʊliə/), nopo nga pogun ii aiso rahat koduo tagayo id Asia Timur om Asia Tengah. Mongolia nopo miwolit do pogun Rusia id koibutan om China id kabaatan. Mongolia nopo nga momguno sistem politik demokrasi kiparlimen. Kakadayan tagayo nopo nga Ulaanbaatar.

Mongolia nopo nga longkod Empayar Mongol id kurun ko-13 om porinta do Dinasti Manchu mantad abad 17 gisom 1911. Minonsondiri maya kouhupan mantad pogun Rusia id 1924. Soira noruntum Komunisme id 1989, noiduan di Mongolia ii komunisme om minonokodung do ko'oturan demokratik mimpuun do toun 1992. Mantad dii, nokosiliu Mongolia sabaagi pogun demokratik id bobos tomulok.

Miampai kogoyoon sompias 1,564,116 km persegi, Mongolia nopo nga pogun ko-19 tagayo id pomogunan. Kogumuan tana nopo nga arasak, amu produktif om noponu do sakot steppe, nulu-nulu nopo nga id koibutan om kotonobon. Gurun Gobi nopo nga gana ogis ii agayo id ponong kabaatan. 30% mogigion nopo nga poimpasi maya nomad ii no tu koposion  miundaliu daliu miampai migit do kiim om piipiro kakamot montok popotilombus koposion. Majoriti mogigion nopo nga kiugama Buddha Tibet. Etnik nopo nga mantad Monggol, Buriat, Kazakh om Tuvan poingion id kotonobon. Iso per tolu mogigion nopo nga poingion id Ulaanbaatar.

## Sajara pogulu
Etnik Mongolia nopo nga poingion id koiyonon diti ontok timpu prasejarah. Poimpasi yolo maya nomad.

## Nuut

## Sukuon

## Sejarah

Tinaru Mongolia poingion id kinoyonon diti mantad do zaman prasajarah po. Woyo koposion nopo diolo nga miundaliu-daliu.

Xiongnu minomonsoi iso konfederasi id Modu Shanyu ontok toun 209 pogulu Masihi SM. Naala' diolo Donghu di monguasa do Mongolia Timur. Xiongnu nadadi do sosongodon diolo solinaid tolu abad. Mantad dii, winonsoi o Tingolig Tagayo China montok sumaap do kopomolintaan  Xiongnu. Marsyal Meng Tian mantad Dinasti Qin minongowit 300,000 askar poingompus do Tingolig Tagayo China. Soboogian mantad  Xiongnu minundaliu id Barat gisom nokowonsoi do tinaru Hun. Tinaru Rouran nopo yau nga nadadi do tinaru Mongol pogulu do naala' do tinaru Gorturk.

### Sajara pogulu
Eurasia ontok abad ko-7 om ko-8 porintaon do bansa Gorturk. Yolo nopo diti nga toput pusod do tinaru Uigur, Khitan om Jurchen. Ontok do abad kohopod, nokuasa yolo do bansa Mongol, iso mantad ra'an tinaru Xianbei.

Ontok abad ko-12, songulun momorinta di kingaran sabaagi Temujin pinopoiso kawagu do bansa Mongol om bansa Naiman om Jurchen om om pinopoharo songulun kawagu mangangahak di kingaran Genghis Khan. Ointutunan nogi yau sabaagi do Chinggis Khan. Minimpuun do 1206, pinoinlaab do Genghis o Empayar Mongol di nointutunan do sompomogunan. Kinalaabon Empayar Mongol nopo nga nokorikot id kakadayan tagayo Kiev. Soira napatai i Gengis Khan, nokopogisuusuai o empayar dii kuma'a piipiro boogian ii nopo nga Mongolia om China di polinta'on do Dinasti Yuan. Pinopoimpuun nopo dau nga Kublai Khan di poimpasas id Beijing. Dinansti Yuan nosolianan nogi do Dinansti Ming ontok toun 1368. Askar Ming minonguyung do askar Mongol gisom do hilo Mongolia nga mulong do miagal dii nga amu minomolinta do Mongolia.

Maso nopo do kopomolintaan Empayar Mongol, Mongolia nabaagi kuma'a Oirad id kotonobon om Khalkha id kosilahon. Noopudan di A do pinopoiso ltan Khan Mongolia ontok toun 1571. Nasangod om naala' yau do Dinasti Ming om Altan Khan om kolimpupuson nosiliu  kuma'a tutumomboyo kotumbayaan Buddha Tibet.

Ontok abad ko-17, Dinasti Manchu minimpuun do sumangod Mongolia ontok toun 1636 om koinsanan ontok toun 1691. Tumilombus Mongolia porinta'on do Dinasti Qing solinaid piipiro abad.

Soira notuhan o kinoingkakaton Dinasti Qing, Mongolia minongimagon do kemerdekaan pogun di ontok toun 1911. Askar China id siriba do kopomolinta'an Xu Shuzheng minanarang do ibu kota Mongolia ontok 1919. Ungern Cossack sumusuhut nakaanu do minangala askar China montok piipiro linaid. Sinusuhut do susumangod askar komunis mantad China di minangala' kawagu do Mongolia.

Ontok toun 1924, alapas kinapatai'on do momuumuruan kotumbaya'an  Bogda Khan, tulun mongol minomorinta sondii pogun diolo miampai do kasaga'an pogun Rusia.

## Ekonomi

Ekonomi Mongolia nopo nga poimpasas no do pomuumutanaman, pomiimiara'an om pongukadan lombong, miampai kakamot-kakamot tapangkal miagal do tambaga, tou, molibdenum, gundol, tungsten om amas. Suai ko iri, industri suai nopo do Mongolia nga tomu pomoomolian, saasakayon om po'oopian, om harata tana'.

Ginumu eksport Mongolia nopo nga soginumu $6.88 bilion om ginumu  import nopo nga soginumu do $4.5 bilion ontok toun 2017. Ontok toun 2006, 68.4% eksport Mongolia kuma'a pogun China, om China kopohompit 29.8% mantad import Mongolia.

## Prasarana

### Saasakayon
Wawaya'an Korita Tapui Trans-Mongolia nopo nga waawaya'an tapangkal do Mongolia di kaanu popiromut do Mongolia kuma'a sistom korita tapui id pogun do suai. Mongolia nogi nga haro piipiro gana potuutuludan kapal tulud, miampai soboogian mantad dii nopo nga nolaha'an sabaagi gana potuutuludan kitaraf antarabangsa. Gana potuutuludan kitaraf antarabangsa do Mongolia nopo nga Gana Potuutuludan kapal Tulud Antarabangsa Chinggis Khaan. MIAT Mongolian Airlines nopo nga syarikat potuutuludan kabangsa'an Mongolia, om piipiro syarikat suai nogi miagal do Aero Mongolia om Hunnu Airlines sabaagi syraikat potuutuludan kapal tulud domestik.

Kogumuan toun'alun Mongolia nopo nga wayaan miampai watu kerikil no om soboogian dii nopo nga waawayaan di otigas toomod. Mongolia haro solina'ab 4,800 km waawaya'an kiaspal, miampai 1,800 km mantad do wawaya'an di winonsoi maso toun 2013 no'o.

## Demografi

### Boros
Boros koiso nopo Mongolia nga boros Mongolia di guuguno'on do soginumu 95% momomogun id pogun di. Suai ko iri, dialek boros Oirat  om Buryat nogi nga guno'on id pogun dii. Id ponong kotonobon nopo, boros Kazakh om boros Tuva nogi nga guno'on.

Boros Rusia nopo nga bros rinumikot di bobos tagayo guno'on id Mongolia, mulong pia boros Inggeris nokoimpu'un no do mamaganti boros Rusia sabaagi boros koduo. Boros Korea nogi nga mimpuun no do guno'on om korohian id pialatan tulun ginumuan id pogun diti.

### Kotumbaya'an

Tumanud bancian poimbida id toun 2010,id pialatan ginumuan Mongolia di kiumul 15 toun om lobi, 53% ginumuan Mongolia nopo nga kikotumbaya'an do Buddha om soginumu 39% nopo nga tidak beragama. Kotumbaya'an kepawangan Mongolia nopo nga bobos togumu do gunoon id Mongolia solinaid di sajara pogun diti, nga maid-laid dii nga nosolian'an do kotumbayaan Buddha Tibet. mulong do miagal dii nga kakal do minanahak do bagas o kotumbaya'an kepawangan loolobi po id koposion sangangadau ginumuan do hilo gisom nondo. Golongan Kazakh id ponong kotonobon Mongolia, koobian Mongol om tinimungan Turkik suai pongigit do prinsip Islam sabaagi iso Tradisi.

Kotumbaya'an do ginumuan Mongolia pinotingkod maamaso zaman kalajaan komunis,nga nokoguli kawagu alapas do kinorotuon kalajaan komunisme ontok toun 1991.